EkBass/fiwiki-20250220-pages-articles huggingface dataset:
Runkolinja 570

Runkolinja 570 on Helsingin seudun liikenteen runkolinja, jonka liikennöinti alkoi elokuussa 2021. Linjan reitti on Mellunmäki – Rajakylä – Jakomäki – Vaarala – Hakunila – Tikkurila – Vantaanportti – Aviapolis – Lentoasema. Se korvasi Vantaan poikittaisliikenteessä samaa reittiä kulkeneen 562-linjan, joka oli matkustajamäärältään Vantaan suosituin bussilinja. Aiemmasta 562:sta runkolinja kuitenkin poikkeaa siten, että se jatkaa Aviapoliksesta lentoasemalle. Aviapoliksen ja Jumbon välinen osuus on myös hieman aiempaa suorempi, sillä runkolinja kulkee Pakkalantien sijaan Osuustietä ja Toista savua pitkin. Linjalla 570 tehdään noin 13 000 matkaa vuorokaudessa. Runkolinja on kuitenkin vain välivaihe, joka korvataan Vantaan pikaraitiotiellä vuonna 2029. == Liikennöinti == Linjaa liikennöidään Ojangon varikolta. Linjalla käytetään avorahastusta, joka on verrannollinen Helsingin muihin runkolinjoihin, kuten 550 ja 560, eli linja-autoon voi nousta keskiovista näyttämättä lippua kuljettajalle. Reitillä käytetään liikennevaloetuuksia kaikissa liikennevaloliittymissä. Linjan nopeuttamiseksi pysäkkejä vähennettiin aikaisempaan 562-linjaan nähden huomattavasti: niitä poistettiin yhteensä 23 kappaletta. HSL on saanut linjasta runsaasti palautetta. Vuosina 2023–2024 linjalle palautettiin kaksi pysäkkiparia. Runkolinjaa liikennöidään vuorokauden ympäri. Vuoroväli on arkipäivisin ja lauantaisin 10 minuuttia, iltaisin 10–20 minuuttia, öisin puoli tuntia sekä sunnuntaisin 15–20 minuuttia. Koko reitin pituus päätepysäkiltä toiselle on 50–60 minuuttia. === Kalusto=== Linjan busseissa käytetään Helsingin seudun runkolinjoille ominaista oranssia väritystä. Syksystä 2022 alkaen linjan kalustoon on kuulunut sähköisiä nivelbusseja, joita käytetään myös runkolinjoilla 20, 30, 40 ja 560 sekä satunnaisesti muun muassa runkolinjoilla 200, 300, 510 ja 600. Linjojen välisissä nivelbussimalleissa on kuitenkin eroja. == Lähteet == == Aiheesta muualla == * Linja 570 HSL:n Reittioppaassa Luokka:Vantaan liikenne Luokka:Helsingin liikenne Luokka:Helsingin seudun linja-autoliikenne
Antti Juhana Horttanainen

Antti Juhana Horttanainen (28. kesäkuuta 1854 Kontiolahti – 4. tammikuuta 1907 Kontiolahti)Geni: Antti Juhana Antinpoika Horttanainen Viitattu 31.1.2021. oli suomalainen kauppias, maanviljelijä ja valtiopäivämies. Horttanaisen vanhemmat olivat Antti Juhonpoika Horttanainen ja Marketta Matintytär Heiskanen ja puoliso Kaisa Antintytär Romppanen. Horttanainen oli lautamies ja Liperin kunnallisiin luottamustehtäviin monin tavoin osallistunut talollinen ja kauppias, joka oli talonpoikaissäädyssä Liperin tuomiokunnan edustaja valtiopäivillä 1904–1905. Hän osallistui säädyssään useisiin esityksiin ja oli valitsijamiesten varamies ja yleisen anomusvaliokunnan varajäsen. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1854 syntyneet Luokka:Vuonna 1907 kuolleet
Vihtori Hosio

Vihtori Hosio (1868–1913 Punkalaidun) oli suomalainen maanviljelijä ja valtiopäivämies. Hosio oli Punkalaitumella muun muassa kuntakokousten esimies ja myöhemmin kunnanvaltuuston puheenjohtaja, samoin kuin esimerkiksi paikallisen säästöpankin kirjuri aina kuolemaansa asti. Hosio vaikutti myös osaltaan Punkalaitumen Sanomat -lehden perustamiseen. Hän oli talonpoikaissäädyssä Tyrvään tuomiokunnan edustaja valtiopäivillä 1899 ja 1900. Hosio teki valtiopäivillä tulvien ehkäisemistä, valtionlainojen takaisin maksamista ja rautatien rakentamista koskeneita esityksiä. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Punkalaitumen kunnanvaltuutetut Luokka:Vuonna 1868 syntyneet Luokka:Vuonna 1913 kuolleet
Jaakko Huhtanen

Jaakko Tuomaanpoika Huhtanen (28. heinäkuuta 1855 Isojoki – 1. huhtikuuta 1943 Kankaanpää) oli kankaanpääläinen maanviljelijä, kauppias ja valtiopäivämies. Huhtanen piti Kankaanpäässä maakauppaa vuodesta 1870, siirtyen maanviljelijäksi omalle tilalleen Lohikon kylään vuonna 1886. Hän sai maanviljelyksestä useita tunnustuksia ja palkintoja. Huhtanen tunnettiin paikkakunnallaan aktiivisena kunnallis- ja liike-elämän toimijana. Hän osallistui yhdessä veljensä Markuksen kanssa Kankaanpään Puhelin oy:tä edeltäneen osuuskunnan perustamiseen kesällä 1899, toimien myös perustajajäseninä osuusmeijeri Varmalassa 1900-luvun alussa sekä Kyynärjärven osuuskassassa vuodesta 1915 eteenpäin. Hänet valittiin talonpoikaissäädyssä Ikaalisten tuomiokunnan edustajaksi Suomen suurruhtinaskunnan viimeisille säätyvaltiopäiville 1905–1906, jääden erääksi viimeisistä elossa olleista säätyvaltiopäivien edustajista. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1855 syntyneet Luokka:1900-luvulla kuolleet
Göle

Göle on piirikunta Turkin Ardahanin maakunnassa. Vuoden 2019 väestönlaskennassa Gölen väkiluku oli 24 863. ==Lähteet== ==Aiheesta muualla== Luokka:Ardahanin maakunnan piirikunnat
Michael Regan

Michael Stanley Regan (s. 6. elokuuta 1976) on yhdysvaltalainen virkamies, jonka Joe Biden nimitti Yhdysvaltain ympäristönsuojeluviraston EPAn johtajaksi virkakautensa alussa 2021. Regan on työskennellyt pitkään ympäristöasioiden parissa. Regan on toiminut EPAn ilmanlaatuosastolla Bill Clintonin ja George W. Bushin presidenttikausilla. Vuodet 2017–2020 hän johti Pohjois-Carolinan ympäristöhallintoa, ja sai monien ympäristönsuojelijoiden kannatuksen puolustamalla ympäristöä kemian ja energiateollisuuden toimia vastaan. Hänen republikaanitaustainen edeltäjänsä oli tukenut enemmän teollisuuden etuja. Samanlaista muutosta kohti ilmaston ja ympäristön suojelua häneltä odotetaan myös EPA:n johdossa, jossa tiede on jäänyt teollisuuden jalkoihin Trumpin kaudella. == Lähteet == Luokka:Yhdysvaltalaiset demokraattipoliitikot Luokka:Vuonna 1976 syntyneet Luokka:Elävät henkilöt
Pierre Alexis de Ponson du Terrail

Pierre Alexis de Ponson du Terrail (8. heinäkuuta 1829 Montmaur (Hautes- Alpes), Ranska – 20. tammikuuta 1871 ) oli ranskalainen kirjailija.Ponson du Terrail, Pierre Alexis de, Nordisk familjebok, Uggleupplagan. 21. palsta 1354. Nordisk familjeboks förlags 1915 Ponson du Terrail aloitti nuorena Pariisissa lehdistön palveluksessa, ja hän sai mainetta jatkokertomusten kirjoittajana esimerkiksi lehdissä Le Petit Journal ja La Patrie. Hän kirjoitti valtavasti seikkailukertomuksia, joiden hän ymmärsi sopivan yleisön makuun, niin hyvin, että ne lisäisivät lehtien levikkiä. Hänen ensimmäinen laajempi teoksensa oli Les coulisses du monde (1853), ja sen jälkeen seurasi runsaasti kertomuksia, usein yhteisen yläotsikon alla. ==Suomennetut teokset== * Mustalaisten kuningas, Brooklyn, (N. Y.): Suomalais-amerikkalainen kustannusyhtiö 1896 * Laivaorja Rocambole. 1–3 vihko, Helsinki: Tammelin 1900 * Kapteeni Chastenay eli onnen suosikki: historiallinen romaani, Brooklyn, (N. Y.): Suomalais- amerikkalainen kustannusyhtiö 1900 * Rocambole. 1, Salaperäinen perintö, Hämeenlinna: Karisto 1921 * Rocambole: 2, Neiti Baccarat, Hämeenlinna: Karisto 1921 * Rocambole. 3, Rocambolen nuoruus, Hämeenlinna: Karisto 1922 * Rocambole. 4, Herttasotamies-kerhon salaisuudet; suom. U. J. Vuorjoki, Hämeenlinna: Karisto 1922 * Rocambole. 5, Turkoosi – synnin teillä; suom. Werner Anttila, Hämeenlinna: Karisto 1923 * Rocambole. 6, Kreivi Artoff; suom. Urho Kivimäki, Hämeenlinna: Karisto 1923 * Rocambole. 7, Rocambolen urotyöt; suom. Aukusti Simelius, Hämeenlinna: Karisto 1924 * Rocambole. 8, Kreivitär; suom. Aukusti Simelius, Hämeenlinna: Karisto 1924 * Rocambole. 9, Kadotettujen kuolema; suom. Aukusti Simelius, Hämeenlinna: Karisto 1924 * Rocambole. 10, Baccaratin voitto; suom. Aukusti Simelius, Hämeenlinna: Karisto 1924 * Kaleerivanki N:o 117. 1, Toulonin rangaistusvankila; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 2, Antoinette; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 3, Orpojen aarre; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 4, Saint-Lazaren vankilassa; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 5, Vankilasta vapauteen; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 6, Kirottu majatalo; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 7, Venäjän aroilla; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 8, Hulluinhuone; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 9, Naispaholainen; suom. Aukusti Simelius, Hämeenlinna: Karisto 1925–1926 * Kaleerivanki N:o 117. 10, Vasilikan kosto; suom. Aukusti Simelius, Hämeenlinna: Karisto 1925–1926 ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1829 syntyneet Luokka:Vuonna 1871 kuolleet
Garanimals

__NOTOC__ Garananimals on yhdysvaltalaisen Garan. Inc.:n lastenvaatteiden tuotemerkki. Garan, Inc. on erikoistunut alusvaatteisiin ja etenkin lasten vaatteisiin. Vaikka tuotteista noin 80 % on tarkoitettu lapsille, sillä on myös joitain aikuistenkin trikootuotteita. Se valmistaa lastenvaatteita joissa on värikkäitä eläinhahmoja, niin että eläimistä tunnistaa yhteenkuuluvat asun eri osat kuten toisiaan vastaavat yöhousut ja -paidan. Yhtiön omistaa nykyisin suursijoittaja Warren Buffettin holdingyhtiö Berkshire Hathaway. Garanilla on myös toinen lapsille suunnattu brändi, Bobby Brooks. Yritys myy valtaosan tuotteistaan yhdelle suurelle ostajalle, Walmartille. Yrityksellä on tuotantoa Karibian alueella. == Historia == Garanin perusti Seymour Lichtenstein vuonna 1972. Se oli välillä listattuna pörssiin kunnes Berkshire Hathaway osti sen 270 miljoonalla dollarilla heinäkuussa 2002. Yhtiön liikevaihto edeltävänä vuonna 2001 oli 257 miljoonaa dollaria ja myynnin aikoihin se työllisti noin 5 000 ihmistä. Yritysostoa edeltävän viiden vuoden aikana Garanin liikevoitto kasvoi 27 % ja liikevaihto 12 %. Perustaja Lichtenstein jatkoi yrityksen johdossa Berkshire Hathawayn yrityskaupan jälkeen. Vuonna 2019 yrityksellä oli 5 311 työntekijää. == Katso myös == *Fruit of the Loom == Lähteet == == Aiheesta muualla == * Garananimals -tuotemerkin sivusto Luokka:Berkshire Hathaway Luokka:Entiset yhdysvaltalaiset pörssiyhtiöt Luokka:Vaatemerkit Luokka:Lastenvaatteet
Avril Haines

Avril Haines (s. 1969) on yhdysvaltalainen juristi ja virkamies, jonka Joe Biden nimitti kansallisen tiedustelupalvelun johtajaksi virkakautensa alussa 2021. Haines on työskennellyt pitkään tiedusteluviranomaisena, kuten keskustiedustelupalvelu CIA:n apulaisjohtajana Barack Obaman presidenttikaudella. Kansallisen tiedustelupalvelun johtaja on ylin viranomainen Yhdysvaltojen 18 eri tiedustelupalvelun (kuten FMI ja CIA) johdossa, ja presidentin lähin neuvonantaja tiedusteluasioissa. Hainesin katsotaan sopivan tehtävään erityisen hyvin monipuolisen kokemuksensa johdosta. == Lähteet == == Aiheesta muualla == * Avril Haines, The Least Likely Spy Henkilökuva Newsweek-lehdessä 2013 Luokka:Yhdysvaltalaiset demokraattipoliitikot Luokka:Vuonna 1969 syntyneet Luokka:Elävät henkilöt
Lumikki (täsmennyssivu)

Lumikki voi tarkoittaa ainakin seuraavia asioita: * lumikki (Sanguinaria canadensis), koristekasvi * Lumikki, kuuluisa kansansatu, josta tunnetaan useita muunnelmia ** Lumikki ja seitsemän kääpiötä (engl. Snow White and the Seven Dwarfs), yhdysvaltalainen animaatioelokuva vuodelta 1937 ** Lumikki ja 7 jätkää, suomalainen komediaelokuva vuodelta 1953 ** Lumikki ja metsästäjä (engl. Snow White and the Huntsman), yhdysvaltalainen fantasiaelokuva vuodelta 2012 ** Lumikki (engl. Snow White), vuonna 2025 valmistuva yhdysvaltalainen musikaalielokuva * Lumikki, suomalainen naisen etunimi * Lumikki (norj. Snøhvit), Barentsinmerellä sijaitseva maakaasukenttä.
Bjensböle

Bjensböle on kylä Kemiönsaaren kunnassa. Kylä sijaitsee Kemiön sisäosissa Bjensböleträsketin rannalla. Ainoa maantieyhteys Bjensböleen kulkee naapurikylän Stenmon kautta. Kylässä on kolme taloa, jotka sijaitsevat hieman hajallaan toisistaan Bjensböleträsketin länsipuolella. Kylän alue on peltoa, jota rajaa metsäiset mäkialueet. Bjensböleträsketin rannat ovat vahvasti soistuneet. Bjensbölen taloista Östergård ja Västergård mainitaan vuoden 1566 maakirjassa. 1900-luvun alussa kylässä on ollut myös kolme torppaa. Torpista kaksi on säilynyt asuintiloina, kun Östergård on puolestaan autioitunut. ==Lähteet== Luokka:Kemiön kylät
Kangasalan keskusta

Kangasalan keskusta on Kangasalan kaupunginosa 7 kirkon seudulla Vesijärven etelärannallaKangasala sai kaupunginosat; Kangasalan Sanomat 24.9.2020. Keskustan alue on muodostunut vanhan Kangasalan kirkonkylän ympärille ja se ulottuu Vesijärveltä etelään Kirkkojärven pohjois- ja itäpuolelle. Pikkola, Mäntyveräjä, Vesaniemi, Huhmari ja Herttuala kuuluvat keskustan alueeseen. Keskustan läpi kulkee valtatie 12 (Tampere-Lahti-tie). Sieltä lähtee seututie 310 eli Kaarina Maununtyttären tie Valkeakoskelle, seututie 339 Kaukajärven ohi Tampereelle sekä yhdystie 3400 Ruutanaan ja edelleen valtatielle 9. Kangasalan keskustassa on jäähalli ja uimahalli. == Katso myös == * Kangasala- talo * Kirkkoharjun näkötorni * Kirkkoharjun koulu (Kangasala) * Ukkijärvi ja Kirkkojärvi * Kirkkoharju ja Kuohunharju == Lähteet == *
Hanak

Hanak on piirikunta Turkin Ardahanin maakunnassa. Vuoden 2019 väestönlaskennassa Hanakin väkiluku oli 8 776. ==Lähteet== ==Aiheesta muualla== Luokka:Ardahanin maakunnan piirikunnat
Fechheimer Brothers

__NOTOC__ Fechheimer Brothers Co. on yhdysvaltalaisen univormujen valmistaja. Se valmistaa univormuja julkisen sektorin työntekijöille kuten poliiseille, palomiehille ja vanginvartijoille, postin ja kuljetusalan työntekijöille sekä asevoimille ja sotilasalan oppilaitoksille. Se valmistaa myös jonkin verran muita asusteita, sukkia, vöitä ja takkeja. Yhtiön omistaa nykyisin suursijoittaja Warren Buffettin holdingyhtiö Berkshire Hathaway. Fechheimerin brändeihin on myöhemmin lisätty myös Berkshire Hathaway Activewear vaatteet. Yrityksen tuotemerkkejä ovat Flying Cross, Vertx ja Justin FR ( eli palosuojatut vaatteet. Justin tuotemerkin omistaja Justin Brands on myös Berkshire Hathawayn tytäryritys). == Historia == Fechheimer Brothers Co.:n perusti Solomon Fechheimer vuonna 1842. Berkshire Hathaway osti 84 %:n osuuden yrityksestä sen pitkään omistaneelta Heldmanin perheeltä 46 miljoonalla dollarilla heinäkuussa 1986. Myyjäperheen jäsenet George Heldman ja Bob Heldman jatkoivat yrityksen johdossa Berkshire Hathawayn yrityskaupan jälkeen jonkin aikaa. Vuonna 1997 yrityksen toimitusjohtajaksi valittiin Patrick M. Byrne, josta tuli myöhemmin Internet-yhtiö Overstock.comin perustaja ja toimitusjohtaja. 1990-luvulta alkaen yrityksen liiketoiminta on vähitellen laskenut ulkomaisen kilpailun vuoksi, ja se on sulkenut tehtaitaan ja vähentänyt henkilöstöään. Vuonna 2006 yrityksellä oli 50 myymälää ympäri Yhdysvaltoja ja noin 1 400 työntekijää mutta 2019 enää 431 työntekijää. == Katso myös == *Fruit of the Loom *Garanimals == Lähteet == Luokka:Berkshire Hathaway Luokka:Vaatemerkit
Posof

Posof on piirikunta Turkin Ardahanin maakunnassa. Vuoden 2019 väestönlaskennassa Posofin väkiluku oli 6 629. ==Lähteet== ==Aiheesta muualla== Luokka:Ardahanin maakunnan piirikunnat
Ardanuç

Ardanuç on piirikunta Turkin Artvinin maakunnassa. Vuoden 2019 väestönlaskennassa Ardanuçin väkiluku oli 11 449. ==Lähteet== ==Aiheesta muualla== Luokka:Artvinin maakunnan piirikunnat
Arhavi

Arhavi on piirikunta Turkin Artvinin maakunnassa. Vuoden 2019 väestönlaskennassa Arhavin väkiluku oli 20 926. ==Lähteet== ==Aiheesta muualla== Luokka:Artvinin maakunnan piirikunnat
Quillette

Quillette on tiedettä, teknologiaa ja politiikkaa käsittelevä, jonka perusti lehden päätoimittaja Claire Lehmann vuonna 2015 akateemisten tutkijoiden ajatustenvaihtoa varten. Quillette julkaisee myös kahta podcastia, Wrongspeak ja Quillette. Media Bias Chart 7.0:n mukaan Quillette on melkein yhtä luotettava ja keskustalainen kuin Vox ja FiveThirtyEight, enemmän kuin CNN. Näin se olisi "faktojen raportoinnin" ja "analyysin tai kovin vaihtelevan luotettavuuden" rajoilla ja "kallellaan oikealle" (lievin kolmesta oikeistolaiskategoriasta). Vaikka Lehmannin mukaan Quillette on keskustalainen, myös AllSides luokittelee sen olevan "kallellaan oikealle", koska nykyään klassinen liberalismi luokitellaan useammin oikealle kuin vasemmalle. ==Lähteet== == Aiheesta muualla == * Lehden nettisivu Luokka:Verkkolehdet
Koijärvi (Jämsä)

Koijärvi on Koskenpään kylässä Jämsän pohjoisosassa sijaitseva noin 0,9 neliökilometrin laajuinen järvi. Se kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Koijärven vedet laskevat Vataanjokea etelään kohti Uuttanaa, jonka pinta on vain kymmenen senttimetriä Koijärveä alempana. Koijärven länsiosassa on saari, järven itäranta on varsin polveileva lahtineen ja niemineen. Iso Rautavesi ja Koskenpään kyläkeskus sijaitsevat Koijärven kaakkoispuolella. Aivan Koijärven itäpuolella sijaitsee Koveroinen ja luoteispuolella Vähä Riihijärvi. Koijärven ja Koveroisen välinen kannas on metsäistä, kuten koko Koijärven ympäristö. Koskenpään Koijärvi on pinta- alaltaan suurin Suomen lukuisista samannimisistä järvistä.Koijärvi. Järviwiki. Viitattu 30.10.2020. ==Lähteet== Luokka:Jämsän järvet Luokka:Iso Rautaveden alue
Kurta

Kurta on löysä, kaulukseton paita Etelä-Aasiasta. Se on perinteisesti ollut miesten vaate; nykyään naisten käyttämää lyhyempää kurtaa kutsutaan usein nimellä kurti. ==Historia== Kurta juontaa juurensa keski-Aasian paimentolaiskansojen käyttämiin tunikoihin. Se yleistyi Intiassa mogulien aikaan, ja sitä käytetään niin arkivaatteena kuin juhla-asuna. Nykyään kurtat ovat suosittuja paitsi Intiassa myös Pakistanissa ja Bangladeshissä. Siitä on useita paikallisia muunnelmia ja tyylejä. ==Kuvaus== Kurta tehdään perinteisesti joko puuvillasta tai silkistä, joskus myös pellavasta tai pellavasekoitteesta. Se on leikkaukseltaan yksinkertainen, kaulukseton ja pitkähihainen paita. Paidan helma yltää yleensä polviin asti, ja siinä on sivuhalkiot. Kurta koristellaan usein kirjonnalla, etenkin juhlakäyttöön tarkoitetut kurtat. ==Kuvat== Kurta ornate side open chikan2.jpg|Juhlakurta, jossa epäsymmetrinen napitus ja koristeellinen kirjonta Man in Dhoti Kurta.JPG|Kurtaan ja dhotiin pukeutunut mies Punjabi boys in their traditional dress.jpg|Punjabilaisia miehiä yllään kurta chaadra Blue_khadi_kurta.jpg|Khadi-kankaasta tehty sininen kurta ==Lähteet== Luokka:Paidat
Valkohankko

Valkohankko tai valkoleikko (Ectophylla alba) on Keski-Amerikassa tavattava leikkoihin kuuluva lepakko. Kansainvälinen luonnonsuojeluliitto eli IUCN on määritellyt sen silmälläpidettäväksi lajiksi. ==Koko ja ulkonäkö== Valkohankko on kooltaan pieni. Sen siipien kärkiväli on keskimäärin vain 10 cm ja paino 6 g. Turkin väritys on valkoinen. Korvat ja kuono ovat kirkkaan keltaiset. Keltainen väri tulee karotenoideihin kuuluvasta luteiinista. Valkohankko on tiettävästi ainut nisäkäs, jolla on tästä syystä johtuvaa väritystä. Väritys saattaa olla tulosta seksuaalivalinnasta ja urosten keltainen väri on jonkin verran kirkkaampi. ==Levinneisyys ja elinympäristö== Valkohankkoa tavataan Keski-Amerikassa alueella, joka käsittää osia Hondurasista, Nicaraguasta, Costa Ricasta ja Panamasta. Lajia esiintyy merenpinnan korkeudelta 700 metrin korkeuksille saakka. Sen elinympäristöt ovat kosteita ja ainavihantoja metsiä ja korkeita sekundaarimetsiä. ==Elintavat== Valkohankko on yöaktiivinen. Se nukkuu 4–8 yksilön ryhmissä erityisesti tätä varten rakentamissaan lehtiteltoissa. usein lehtiteltan rakentamiseen käytetään helikoniaa (Heliconia). Lepakot puresekelvat lehden keskisuonta, jolloin lehti lopahtaa alaspäin. Näin muodostuvat teltat ovat tavallisesti noni kahden metrin korkeudella maanpinnasta. Joitakin teltoista käytetään vain öisin ruokailtaessa. Yhdessä teltassa voi olla uroksia ja naaraita, kunnes naaraat saavat poikasia. Poikasten syntyessä urokset lähtevät naaraiden teltasta. Vastaavaan tapaan lehtitelttoja rakentavia lepakkolajeja tunnetaan 22. Viikuna Ficus colubrinae on valkohankkojen pääasiallinen ravinnonlähde. Ainut toinen niiden ravinnoksi käyttämä laji on Ficus schippii. Valkohankot syövät sen kypsiä hedelmiä, joita kasvaa ympäri vuoden. Lepakon ravinnon karotenoidit aiheuttavat sen ihon keltaisen värin. ==Uhat ja suojelu== Kansainvälinen luonnonsuojeluliittoeli IUCN on määritellyt valkohankon silmälläpidettäväksi lajiksi. Erikseen mainittiin sen olevan lähes vaarantunut. Lajia uhkaa etenkin sen elinympäristöjen häviäminen ihmisasutuksen kasvun myötä. ==Lähteet== Luokka:Lepakot
Vilus

Vilus on järvi Koskenpään kylässä Jämsän pohjoisosassa. Sen pinta-ala on noin 33 hehtaaria. Pitkänomaisen järven etelä–pohjoissuuntainen ulottuvuus on noin 1,7 kilometriä. Viluksen pohjoispuolella sijaitsee Iso Rautavesi, jonka pinta on 90 senttimetriä Vilusta alempana. Viluksen vedet laskevat muutaman sadan metrin mittaista Vilusojaa pitkin Isoon Rautaveteen, josta reitti kulkee Uuttanaan ja edelleen etelään kohti Päijännettä. Viluksen itäpuolella on Vilusvuori, jonka huippu on noin 50 metriä Viluksen pintaa korkeammalla. Vilusvuoren eteläpuolella on Salahakkuunmäki ja pohjoispuolella Vilusviita. Paikannimirekisterin mukaan Suomessa ei ole muita Vilus-nimisiä paikkoja; Somerolla on Vilusoja-niminen virtavesi. Vilus kuuluu Iso-Rautaveden- Kalmaveden kolmannen jakovaiheen vesistöalueeseen, joka puolestaan kuuluu toisen jakovaiheen Iso Rautaveden alueeseen. Ensimmäinen jakovaihe on Jämsän reitin valuma-alue ja päävesistö on Kymijoen vesistö. == Lähteet == Luokka:Jämsän järvet Luokka:Iso Rautaveden alue
Hugo Berghell

Hugo Karl Albert Berghell (6. huhtikuuta 1864 Mustasaari – 12. joulukuuta 1922 Helsinki) oli suomalainen valtiongeologi.Ylioppilasmatrikkeli 1853–1899 ==Henkilöhistoria== Berghellin vanhemmat olivat nimismies Kristian Berghell ja Maria Josefina Moliis. Hän pääsi ylioppilaaksi 1883 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1889, filosofian lisensiaatiksi 1896 sekä filosofian maisteriksi ja tohtoriksi 1897. Berghell oli geologina Geologisessa komissionissa. Hän toimi viimeksi valtiongeologina 1893–1922. Berghell teki maa- ja kallioperän kartoituksia eri puolilla Suomea Turun saaristosta ja Karjalan kannakselta aina Lappiin saakka. Vuonna 1913 Lappajärvellä huvilan omistanut filosofian maisteri Evald Odenwall (1873–1965) kiinnitti Berghellin huomiota huvilansa lähiympäristön moreenissa esiintyneisiin kärnäiittilohkareisiin. Berghell alkoi tutkia asiaa ja hän löysi lisää kärnäiittilohkareita Lappajärven saarista sekä tutki myös kärnäiittipaljastumia Vartijasaaressa ja Kärnänsaaren pohjoisosassa. Berghell piti kärnäiittiä Suomen nuorimpana kivilajina mutta hän otaksui kivilajin syntyneen tulivuoren purkauksessa eikä meteoriitin törmäyksen seurauksena. Berghell oli kiinnostunut myös Vimpelin Puskalankallion eli Puurokallion myhkygraniittiesiintymästä, jonka geologi Aarne Laitakari löysi 1914. Hän kävi tutustumassa esiintymään kesällä 1919 yhdessä Geologisessa komissionin johtajan J. J. Sederholmin kanssa.Suomen Kraatterit 20.4.2020 : Lappajärven tutkimushistoria 4: Odenwall, Berghell ja uusi alku Hugo Berghell oli naimisissa vuodesta 1901 Mimmi Knaapin kanssa. Vuorineuvos Helge Berghell (1906–1995) oli heidän poikansa.Biografia-sampo: Helge Berghell Viitattu 19.8.2021. Hugo Berghell kuoli 1922 58-vuotiaana ja hänet on haudattu Hietaniemen hautausmaalle Helsinkiin.Find A Grave : Hugo Berghell == Julkaisuja == * Bidrag till kännedomen om södra Finlands kvartära nivåförändringar, väitöskirja. Helsingfors 1896 * Lavansaari. Finlands geologiska undersökning N:o 29. Geol. kommissionen, Helsingfors 1896 * Säkkijärvi. Finlands geologiska undersökning N:o 28. Geol. kommissionen, Helsingfors 1896 * Mohla. Finlands geologiska undersökning N:o 34. Geol. kommissionen, Helsingfors 1899 * Pyhäjärvi. Finlands geologiska undersökning N:o 37. Geol. kommissionen, Helsingfors 1900 * Rautus. Finlands geologiska undersökning N:o 36. Geol. kommissionen, Helsingfors 1900 * Punkaharju. Suomen matkailijayhdistys, Helsinki 1906 * Då jag var Hindenburg: ett Wasaminne från krigsåret 1915. Helsingfors 1921 * Über den Quarzit von Kallinkangas, seine Wellenfurchen und Torckenrisse. Bulletin de la Commission géologique de Finlande 59. Geologiska kommissionen i Finland, Helsingfors 1923 == Lähteet == == Aiheesta muualla == * Hugo Berghellin valokuvia GTK:n Hakku-palvelussa Luokka:Suomalaiset geologit Luokka:Vuonna 1864 syntyneet Luokka:Vuonna 1922 kuolleet
Justin Boots

__NOTOC__ Justin Boots on yhdysvaltalaisen saappaiden valmistaja. Se valmistaa perinteisiä cowboysaappaita ja muita jalkineita yli 400:lla mallilla. Yhtiön omistaa nykyisin Justin Brands, joka on suursijoittaja Warren Buffettin holdingyhtiö Berkshire Hathawayn tytäryhtiö. Yritys tekee markkinointiyhteistyötä toisen Berkshire Hathawayn yrityksen Fechheimer Brothersin kanssa myyden myös vaatteita kuten housuja, paitoja ja ulkoiluvaatteita Justin FR -brändillä ( eli palosuojatut vaatteet). == Historia == Justin Bootsin perusti Joe Justin vuonna 1879. Hän perusti yhden toimipaikan kenkäkaupan Spanish Fort -pikkukylään Texasissa, jota mainosti kyltillä "H.J. Justin, Bootmaker". Vuonna 1908 Joe Justin ottaa poikansa mukaan liiketoimintaan ja yrityksen nimeksi vaihtuu H.J. Justin & Sons. Liikepaikaksi vaihtuu Nocona rautatien läheisyyden vuoksi. Vuonna 1925 yritys muuttaa Fort Worthiin. Vuonna 1938 John Justin Jr. perustaa Justin Belt Co.:n valmistamaan vöitä. Yritys fuusioituu Acme Brick Companyn kanssa 1968 ja on jonkun aikaa nimeltään First Worth Corporation. 1970-luvulla nimeksi muutetaan Justin Industries ja alkaa yritysostojen aikakausi; ostetaan arizonalainen kustannusyhtiö Northland Press (1973), rakennustarvikeyhtiö Featherlite Building Products (1976), kenkävalmistajat Nocona Boot Co. (1981) ja Chippewa Shoe Co. (1985), Tony Lama Co. (1990) ja rakennusainesten toimittaja American Tile Supply (1994). Useat näistä divestoidaan tai lopetetaan myöhemmin ja 1990-luvulle tultaessa yrityksen perinteinen kenkäliiketoiminta tuottaa tappioita. Vuonna 1999 yrityksen toiminta jaetaan kahtia perinteiseen saappaiden valmistukseen (Justin Boots) ja rakennustarviketoimintaan, josta on nykyään jäljellä tiilienvalmistaja Acme Brick. Tällöin rakennustarvikkeiden liikevaihto oli noin 83 miljoonaa ja jalkineiden 41 miljoonaa dollaria. Berkshire Hathaway osti yrityksen 600 miljoonalla dollarilla kesäkuussa 2000. Vuonna 2019 Justin Brandsilla oli 755 työntekijää (Justin Industriesin peruja olevalla Acmen tiililiiketoiminnalla 2 117). == Katso myös == *Fechheimer Brothers == Lähteet == Luokka:Berkshire Hathaway Luokka:Entiset yhdysvaltalaiset pörssiyhtiöt Luokka:Jalkineet Luokka:Vaatemerkit
GameStopin osakekurssin nousu 2021

GameStopin osakekurssin nousu vuonna 2021 oli osakemarkkinoilla sattunut tapahtuma Yhdysvalloissa, jossa videopelejä myyvän GameStopin osakekurssi nousi prosenttia kahdessa ja puolessa viikossa tammikuussa 2021. Nousu johtui Reddit-keskustelupalstalla kokoontuneiden piensijoittajien päätöksistä ostaa GameStopin osakkeiden osto-optioita vastaiskuna suursijoittajille, jotka olivat ennakoineet osakkeiden arvon laskua. Hedgerahasto Melvin Capital menetti kurssinousun seurauksena noin 3,75 miljardia dollaria eli noin 30 prosenttia hallinnoimistaan varoista. Kaikkien GameStopia lyhyeksi myyneiden sijoittajien on arvioitu menettäneen yli 16 miljardia euroa. Teslan toimitusjohtaja Elon Musk kannusti piensijoittajia osakeiskuihin. GameStopin lisäksi elokuvateatteriketju AMC:n sekä Nokian osakekurssit nousivat jyrkästi. Sijoitussovellus Robinhood rajoitti osakekauppaa hetkellisesti kurssinousujen takia. Helmikuun alkupäivinä GameStopin osakkeen hinta painui alle sataan dollariin. Se oli enimmillään maksanut 483 dollaria. == Katso myös == * Meemiosake ==Lähteet== Luokka:Sijoittaminen Luokka:2021
Horttanainen

Horttanainen on sukunimi, joka on muun muassa seuraavilla suomalaisilla henkilöillä: *Antti Juhana Horttanainen (1854–1907), kauppias, maanviljelijä ja valtiopäivämies *Pasi Horttanainen, harmonikansoittaja. ; Kuvitteellisia henkilöitä * Risto "Wildman" Horttanainen (es. Mikko Töyssy), Putouksen 13. tuotantokauden sketsihahmo
Malin siirtymäkauden neuvosto

Kansallinen siirtymäkauden neuvosto () on vuoden 2020 vallankaappauksen jälkeen muodostettu Malin väliaikainen lainsäädäntöelin. Kaappauksen yhteydessä hajotetun kansalliskokouksen korvaavan neuvoston tehtävänä on valmistella maan paluuta siviilivaltaan. Neuvosto on yksi sotilasvallankaappausta seuraavan siirtymäkauden valtaelimistä, jotka määritellään presidentti Bah N’Dawn lokakuun alussa allekirjoittamassa siirtymäkauden peruskirjassa. Sen 121 jäsentä edustavat Malin armeijaa, oppositioliikettä Mouvement du 5 juin – Rassemblement des forces patriotiques (M5–RFP), poliittisia puolueita, ammattiyhdistysliikettä, kansalaisjärjestöjä, kulttuurielämää, uskontoja ja perinteisiä auktoriteetteja, maan pohjoisosan rauhansopimuksen allekirjoittajaryhmiä ja ulkomailla asuvia malilaisia. Sotilaiden valitsemat neuvoston jäsenet nimitettiin joulukuussa 2020. Neuvoston ensimmäisessä istunnossa sen puheenjohtajaksi valittiin sotilasjunttaan kuulunut Malick Diaw. Lainsäädäntötyön tärkeimmiksi asioiksi on nimetty uuden vaalilainsäädännön luominen, aluehallintouudistuksen toteuttaminen, yhteiskunnallisen vakaussopimuksen hyväksyminen, koulutusjärjestelmän uudistaminen ja maan turvallisuustilanteen parantaminen. Neuvoston kokoonpanoa on pidetty voittona sotilaille, ja oppositioliike M5–RFP on jo etukäteen arvioitu siirtymäkauden suurimmaksi häviäjäksi. ==Lähteet== Luokka:Malin politiikka
Saarilahti

Saarilahti on sukunimi, joka on muun muassa seuraavilla suomalaisilla henkilöillä: *Heimo Saarilahti (1907–1966), jalkapalloilija *Kustaa Saarilahti (1883–1959), pappi, opettaja, lähetyssaarnaaja ja rovasti *Pipsa Saarilahti (s. 1999), jalkapalloilija.
Voilà (kappale)

Voilà on ranskalaisen laulajan Barbara Pravin esittämä kappale, jolla hän edusti Ranskaa vuoden 2021 Eurovision laulukilpailussa Rotterdamissa. Kappale kilpaili Euroviisujen finaalissa, jossa se sai 499 pistettä ja saavutti toisen sijan. == Lähteet == Luokka:Ranskan euroviisuedustuskappaleet Luokka:Vuoden 2021 euroviisuedustuskappaleet
Leisti

Leisti on sukunimi, joka on muun muassa seuraavilla suomalaisilla henkilöillä: *Jukka Leisti (s. 1958), näyttelijä *Kyllikki Leisti (1924–2023), kirjailija
Detlev Louis

Detlev Louis Motorrad on eurooppalainen moottoripyöräilyyn liittyvien tarvikkeiden, ajopukujen ja asusteiden jälleenmyyjä. Sen pääpaikka on Hampuri, Saksa. Detlev Louis myy yli 32 000 erilaista tuotetta yli 600 valmistajalta oman Detlev Louis brändinsä vaatteiden lisäksi. Yrityksellä on yli 80 myymälää Saksassa, Itävallassa, Sveitsissä ja Hollannissa sekä postimyyntiä suurimpaan osaan Eurooppaa. Yhtiön omistaa nykyisin suursijoittaja Warren Buffettin holdingyhtiö Berkshire Hathaway. Berkshire Hathaway osti yrityksen vuonna 2015 noin 400 miljoonalla eurolla. Vuonna 2019 yrityksellä oli 1 360 työntekijää. == Lähteet == == Aiheesta muualla == * Detlev Louis -yrityksen sivusto Luokka:Berkshire Hathaway Luokka:Saksalaiset yritykset Luokka:Moottoripyöräily Luokka:Vaatemerkit
Kefotetaani

Kefotetaani (C17H17S4N7O8) on kefalosporiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina. ==Ominaisuudet ja käyttö== Kefotetaani kuuluu niin kutsuttuihin toisen sukupolven kefalosporiineihin. Sen antibioottiset ominaisuudet perustuvat muiden kefalosporiinien tavoin bakteerien soluseinän synteesin estoon. Lääkeaine on laajakirjoinen ja tehoaa enterokokkeja lukuun ottamatta suurimpaan osann grampositiivisista bakteereista ja moniin gramnegatiivisiin bakteereihin, mutta ei Pseudomonas-suvun lajeihin. Kefotetaani on suhteellisen stabiili beetalaktamaasien vaikutuksia vastaan. Lääkeaine annostellaan ruiskeena suoneen tai lihakseen. Sitä voidaan käyttää esimerkiksi hengitystieinfektioiden, virtsatulehdusten, vatsan tulehdusten hoitoon ja ennen leikkausta annettavana antibioottina. Eläinlääketieteessä kefotetaania käytetään kissojen ja koirien vatsan tulehdusten sekä tulehtuneiden haavojen hoitoon. ==Haittavaikutukset== Kefotetaani voi aiheuttaa haittavaikutuksinaan ihottumaa, huonovointisuutta, oksentelua ja ripulia. Kefotetaani voi aiheuttaa immuunivälitteistä hemolyyttistä anemiaa. ==Valmistus== Kefotetaani no puolisynteettinen yhdiste. Synteesin ensimmäisessä vaiheessa 7-aminokefalosporaanihaposta johdettu bromiasetamidojohdannainen reagoi 4-karboksi-3-hydroksi-5-merkaptoisotiatsolin kanssa. Muodostunut yhdiste reagoi 1-metyyli-1,2,3,4-tetratsoli-5-tiolin kanssa emäksisissä olosuhteissa. Tällöin molekyyliin liittyy 1-metyylitetrasolitioleetteriryhmä ja merkaptoiostiatsolirengas toisiintuu 1,3-ditietaanirenkaaksi. ==Lähteet== Luokka:Kefalosporiinit
Evald Odenwall

Karl Evald Hamilkar Odenwall (7. lokakuuta 1873 Lappajärvi – 28. elokuuta 1965 Helsinki) oli suomalainen matematiikan ja luonnontieteiden opettaja, luonnontutkija ja tutkimusmatkailija.Ylioppilasmatrikkeli 1853–1899 Evald Odenwallin vanhemmat olivat Lappajärven nimismies Karl Ossian Odenwall (1848–1926) ja Juliana Edla Ticklén. Hän pääsi ylioppilaaksi 1892 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1896 ja sai erotodistuksen 1901. Odenwall toimi aluksi matematiikan ja luonnontieteiden opettajana Helsingin ruotsinkielisissä oppikouluissa. Vuonna 1901 Odenwall julkaisi yhdessä Toivo Henrik Järven kanssa tutkimuksen Suomen harvinaisista hämähäkeistä. Hän keräsi tutkimusta varten hämähäkkejä vuosina 1897–1899 muun muassa Lappajärveltä, Helsingistä, Kemiön saarelta, Karjalan kannakselta ja Laatokalta Valamon saarelta. Vuonna 1913 Lappajärvellä huvilan omistanut Evald Odenwall kiinnitti valtiongeologi Hugo Berghellin huomiota huvilansa lähiympäristön moreenissa esiintyneisiin kärnäiittilohkareisiin. Berghell alkoi tutkia asiaa ja hän löysi lisää kärnäiittilohkareita Lappajärven saarista sekä tutki myös kärnäiittipaljastumia Vartijasaaressa ja Kärnänsaaren pohjoisosassa.Suomen Kraatterit 20.4.2020 : Lappajärven tutkimushistoria 4: Odenwall, Berghell ja uusi alku 1920- ja 1930-luvuilla Odenwall tutki kaloja ja teki lintuhavaintoja. Vuonna 1927 hän julkaisi 20 vuoden tutkimustyöhön perustuneen tutkimuksen Lappajärven kalalajeista, tutkimukseen sisältyi myös kuvaus Lappajärven maa- ja kallioperägeologiasta sekä pinnanmuodoista. Vuonna 1934 Odenwall julkaisi Hydrografisen toimiston tiedonantoja-sarjassa Lappajärven syvyyskartan ja artikkelin Lake Lappajärvi – Bathymetric chart, notes on thermal conditions. Artikkeli sisälsi järviveden lämpötilaan, sademääriin, virtaamaan ja järviveden kemiaan liittyneitä mittauksia, joita Odenwall oli tehnyt parinkymmenen vuoden aikana sekä lyhyen kuvauksen Lappajärven järvimalmiesiintymistä. Evald Odenwall oli naimisissa vuodesta 1905 ylioppilas Vera Rosina Heimbergerin kanssa. == Lähteet == Luokka:Suomalaiset opettajat Luokka:Suomalaiset luonnontieteilijät Luokka:Suomalaiset tutkimusmatkailijat Luokka:Vuonna 1873 syntyneet Luokka:Vuonna 1965 kuolleet
Emil Öhmann (pääjohtaja)

Emil Öhmann (13. toukokuuta 1860 Teisko – 17. marraskuuta 1932 Helsinki) oli suomalainen valtioneuvos. Hän oli itsenäisen Suomen lennätinlaitoksen ensimmäinen pääjohtaja 1918–1926. Öhmann syntyi Teiskossa vuonna 1860 ja kirjoitti ylioppilaaksi Helsingin Suomalaisesta Alkeisopistosta vuonna 1879. Öhmann palveli jonkin aikaa sotilaana Turun 2. tarkka-ampujapataljoonassa, ja siirtyi lennätinlaitoksen palvelukseen Helsingin lennätinkonttoriin 25. syyskuuta 1883. Vuonna 1884 hän yleni Suomen lennätinpiirin hallitukseen sihteerin apulaiseksi ja vuonna 1890 sihteeriksi. Helsingin lennätinkonttorin päälliköksi hänet nimitettiin vuonna 1893 ja Suomen lennätinpiirin päällikön apulaiseksi vuonna 1904. Sisällissodan jälkeen Suomen lennätinlaitos irtautui Venäjän lennätinlaitoksesta, ja Öhmann nimitettiin sen pääjohtajaksi. Öhmann erosi pääjohtajan virasta vuoden 1926 lopussa. Hän kuoli Helsingissä vuonna 1932. ==Lähteet== Luokka:Suomalaiset virkamiehet Luokka:Vuonna 1860 syntyneet Luokka:Vuonna 1932 kuolleet
Jurvainen

Jurvainen on sukunimi, joka on muun muassa seuraavilla suomalaisilla henkilöillä: *Eino Jurvainen (1912–1986), näyttelijä ja näytelmäkirjailija *Otto-Pekka Jurvainen (s. 1985), jalkapalloilija ja futsalpelaaja.
Sinuhe (nimi)

Sinuhe on Suomessa käytetty harvinainen miehen etunimi. Se tunnetaan Mika Waltarin menestysromaanista Sinuhe egyptiläinen (1945). Kirjailija hyödynsi teoksen pohjana muinaisegyptiläistä tarinaa, jossa esiintyy Sinuhe-niminen minäkertoja. Digi- ja väestötietoviraston mukaan Sinuhea on alettu käyttää virallisena nimenä 1960- tai 1970-luvulla. Vuoteen 2021 mennessä se on annettu etunimeksi noin 40 miehelle. Heistä suurin osa on syntynyt 2000–2010-luvuilla. Helsingin yliopiston almanakkatoimiston julkaisemassa kissojen nimipäiväkalenterissa Sinuhen nimipäivä on 8. syyskuuta.Saarelma-Paukkala, Minna: Koirien, kissojen ja hevosten nimipäiväkalenterien uudistus. – Yliopiston nimipäiväalmanakka 2012, s. 58, 63. PDF Helsinki: Helsingin yliopisto, 2011. ==Tunnettuja Sinuheja== * Sinuhe Wallinheimo (s. 1972), suomalainen kansanedustaja ja entinen jääkiekkomaalivahti ==Lähteet== Luokka:Etunimet
Lönn

Lönn on muun muassa seuraavien henkilöiden sukunimi: * Fredrik Vilhelm Lönn (1870–1949), suomalainen kamreeri, kasööri ja keräilijä * Hampus Lönn (s. 1991), ruotsalainen jalkapalloilija * Kaarina Lönn (1896–1992), suomalainen runoilija * Pasi Lönn (1967–2024), suomalainen poliisi ja kirjailija * Wivi Lönn (1872–1966), suomalainen arkkitehti.
Odenwall

Odenwall on sukunimi, joka on muun muassa seuraavilla suomalaisilla henkilöillä: *Evald Odenwall (1873–1965), matematiikan ja luonnontieteiden opettaja, luonnontutkija ja tutkimusmatkailija *Fredrik August Odenwall (1843–1890), Viipurin kaupunginarkkitehti 1868–1884
Kustaa Huostila

Kustaa Huostila (24. huhtikuuta 1827 Lammi – 28. lokakuuta 1867 Lammi)Geni: Gustaf Adolf Adamsson Huostila Viitattu 31.1.2021. oli suomalainen maanviljelijä ja valtiopäivämies. Huostilan vanhemmat olivat Aatami Vappula ja Hedvig Sofia Lind ja puoliso Karolina Lovisa Palén. Talollinen Huostila oli talonpoikaissäädyssä Hollolan tuomiokunnan edustaja valtiopäivillä 1867. Valtiopäivillä hän oli jäsen yleisessä ja säädyn yksityisessä valitusvaliokunnassa ja teki muun muassa mestänhoitoa koskevan esityksen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1827 syntyneet Luokka:Vuonna 1867 kuolleet
University Park (Texas)

University Park on kaupunki Dallasin piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 25 278. Kaupunki perustettiin vuonna 1924 järjestetyn kansanäänestyksen jälkeen. Southern Methodist University -yliopisto sijaitsee kaupungissa. University Parkin pormestarina toimii Olin Burnett Lane, Jr. . == Väestö == Kaupungin asukkaista 88,29 prosenttia on valkoisia, 6,65 prosenttia aasialaisia, 1,50 prosenttia afroamerikkalaisia ja 0,16 prosenttia intiaaneja.3,23 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,1 vuotta. ==Kuvia kaupungista== Tiedosto:University Park July 2016 30 (University Park City Hall).jpg|Kaupungintalo. Tiedosto:University Park July 2016 37 (Highlander Stadium).jpg|Highlander Stadium. Tiedosto:George W. Bush Presidential Center 121 - jpfagerback - 2013-04-28.JPG|George W. Bush Presidential Center. ==Lähteet== ==Aiheesta muualla== * Kaupungin kotisivut Luokka:Texasin kaupungit
Aksel Hynninen

Aksel (Akseli) Hynninen (16. joulukuuta 1864 Joroinen – 13. lokakuuta 1914 Joroinen)Geni: Akseli Hynninen Viitattu 31.1.2021. oli suomalainen maanviljelijä ja valtiopäivämies. Akseli Hynnisen vanhemmat olivat Albin ja Anna Hynninen ja puoliso Fanny Ingeborg Hynninen. Hynninen oli kunnallis- ja maatalousmies, osuusmeijerin perustajia ja toimi kunnallislautakunnan esimiehenä. Hän oli talonpoikaissäädyssä Leppävirran tuomiokunnan edustaja valtiopäivillä 1905–1906. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1864 syntyneet Luokka:Vuonna 1914 kuolleet
Juhana Hyytiäinen

Juhana Hyytiäinen (4. lokakuuta 1829 Heinjoki – 22. heinäkuuta 1893 Heinjoki)Geni: Juhana Staffansson Hyytiäinen Viitattu 31.1.2021. oli suomalainen maanviljelijä ja valtiopäivämies. Juhana Hyytiäisen vanhemmat olivat Tahvo Antinpoika Hyytiäinen ja Reetta Heinonen ja puoliso Maria Myyrä. Hyytiäinen oli maanviljelijä ja kunnallismies, joka oli talonpoikaissäädyssä Äyräpään tuomiokunnan edustaja valtiopäivillä 1872 ja 1882. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1829 syntyneet Luokka:Vuonna 1893 kuolleet
Edwardsin laakio

Edwardsin laakio () on maantieteellinen alue Pohjois-Amerikan preerian eteläisimmässä osassa Texasissa Yhdysvalloissa. Laakio muodostuu korkeasta tasangosta, jonka ohutta maaperää peittää kalkkikivestä koostuva kallioperä. Aluetta rajaa etelässä ja idässä Balconesin rinteet, pohjoisessa Llanon doomi ja lännessä Pecosjoki sekä Chihuahuan aavikko. Edwardsin laakion ohut maaperä tekee maanviljelyn alueella vaikeaksi. Sen sijaan aluetta käytetään muun muassa karjan laiduntamiseen. Kuva:Ranchland with Texas bluebonnets (Lupinus texensis) in western Kerr County, Texas, USA (17 April 2015).jpg| Teksasinlupiinejä laakion alueella Kerrin piirikunnassa. Kuva:Llano River seen from County Road 320, Kimble County, Texas, USA (17 April 2015).jpg| Llanojoki virtaa laakion läpi ==Lähteet== Luokka:Texasin maantiede
Anders Häggström

Anders Häggström (29. tammikuuta 1834 Pedersöre – 1899)Geni: Anders Andersson Häggström Viitattu 31.1.2021. oli suomalainen maanviljelijä ja valtiopäivämies. Häggströmin vanhemmat olivat Anders Häggström (Storstara) ja Greta Lisa Storstara-Häggström ja puoliso Sofia Häggström. Häggström oli maanviljelijä ja talonpoikaissäädyssä Uudenkaarlepyyn tuomiokunnan edustaja valtiopäivillä 1867. Valtiopäivillä hän käytti vain muutaman lyhyen puheenvuoron. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1834 syntyneet Luokka:Vuonna 1899 kuolleet
Faridpur

Faridpur () on kaupunki Bangladeshin keskiosassa. Sen asukasluku oli vuoden 2011 väestönlaskennan mukaan 122 425\. ==Maantiede== Faridpur sijaitsee Bangladeshin keskiosassa Mara Padmajoen varrella. Mara Badma on Gangesin sivuhaara Padman sivujoki. ==Historia== Nykyinen Faridpur lienee islamin saapumisen jälkeisellä ajalla historiallisissa lähteissä esiintyvä Fathabad. Sen perusti Bengalin sulttaani Jalal al-Din Muhammad (hal. 1415–1425) hänen vallattuaan alueen sitä aikaisemmin hallinneelta Etelä-Bengalin hindulaiselta radžalta. Myöhemmin siellä lyötiin Jalal al-Din Muhammadin kolikoita. Nimen Fatahbad kaupunki on kuitenkin ilmeisesti saanut vasta myöhemmin vuosina 1481–1486 hallinneen Jalal al-Din Fath Šahin mukaan. Nykyinen nimi Faridpur on lähtöisin muslimipyhimys Farid-ud-Din Masudilta. Kaupungissa sijaitsee hänelle omistettu pyhättö. Delhin sulttaanikunnan kaudella alue oli käytännössä itsenäinen keskusvallasta. Suurmogulien valtakunta alisti sen Islam Khanin johdolla vuonna 1609. Man Singhin kaudella Faridpur oli hänen vastaisensa Bara Bhuiyanin johtaman kapinan keskus. 1800-luvun alussa Faridpur oli Hajji Shariat Allahin perustaman Faraidiyya-liikkeen keskus, joka levisi Faridpurista muualle Bengaliin. Faridpurin kunta perustettiin vuonna 1869. ==Väestö== Faridpurin asukasluku oli Bangladeshin vuoden 2011 väestönlaskennan mukaan 122 425\. Vuonna 2001 vastaava lukema oli 101 084 ja vuonna 1981 66 579. == Lähteet == Luokka:Bangladeshin kaupungit
4512 Sinuhe

4512 Sinuhe on suomalaisen Yrjö Väisälän vuonna 1939 löytämä asteroidi eli pikkuplaneetta. Se on nimetty kirjailija Mika Waltarin romaanihenkilön Sinuhen mukaan. Sinuhen likimääräinen läpimitta on 19 kilometriä. Kohde sijaitsee Auringosta suunnilleen 2,77 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta. ==Lähteet== Luokka:Päävyöhykkeen asteroidit
Valdemārpils

Valdemārpils () on kaupunki Luoteis-Latviassa Kuurinmaalla. Se sai kaupunginoikeudet vuonna 1917. Vuonna 2020 siellä oli 1 291 asukasta. Kaupunki sijaitsee Sasmakajärven rannalla 16 kilometriä Talsin pohjoispuolella. == Historia == Kaupungin alkuperäinen nimi Sasmaka on peräisin läheisen Sasmakajärven nimestä ja siitä on käytetty monia eri kirjoitusasuja (Sansmagen, Sassmaggen, Sassmaken, Saßmacken). Järven nimi taas on mahdollisesti peräisin sen keskellä olevasta kapenemasta, jossa on nykyään Latvian ainoa järven ylittävä silta. 1200-luvulle asti alue kuului Vaneman maahan, mutta vuoden 1253 kuurilaisten kapinan tukahduttamisen jälkeen siitä tuli osa Kuurinmaan hiippakuntaa. Nimi Sasmaka mainitaan asiakirjoissa ensimmäisen kerran vuonna 1582, jolloin viimeisestä Kuurinmaan piispasta oli jo tullut Puola-Liettuan vasalli. Sasmakan kartanon maille perustettiin 1700-luvulla kauppiaskylä, josta myöhemmin kehittyi Valdemārpilsin kaupunki. Kuurinmaalla oli 1800-luvun puolivälissä melko vähän juutalaisia porvareita, ja Sasmaka tunnettiin heidän pääkaupunkinaan. Kylää hallitsivat Sasmakan kartanon omistajat 1800-luvun lopulle saakka ja vasta vuonna 1894 se sai itsehallinnon. Vuonna 1917, ensimmäisen maailmansodan aikana, Saksan miehityshallinto antoi Sasmakalle ja Talsille kaupunginoikeudet. Nykyinen nimi on perua vuodelta 1926, jolloin Latvian tasavallan hallitus muutti nimen Valdemārpilsiksi kunnioittaakseen Latvian kansallista herättäjää Krišjānis Valdemārsia, joka asui kaupungissa vuodesta 1835 vuoteen 1845. Kaupungin nähtävyyksiä ovat luterilainen ja ortodoksinen kirkko, entinen synagoga sekä Krišjānis Valdemārsin muistomerkki. == Lähteet == == Aiheesta muualla == *Valdemārpilsin kotisivut Luokka:Latvian kaupungit
Anni Siirtola

Anni Maria Siirtola (s. 12. syyskuuta 1998) on suomalainen pika-aitajuoksija. Hän edustaa Helsingin Kisa-Veikkoja. Häntä valmentaa hänen isänsä Timo Siirtola. Kalevan kisoissa Siirtola on ollut parhaimmillaan 100 metrin aidoissa viides vuonna 2020. Sisäratojen SM-kilpailuissa hän on voittanut kultaa 60 metrin aitajuoksussa 2021 ajalla 8,15 sekä saanut pronssia 4 × 200 metrin viestijuoksussa vuonna 2018. Siirtola pääsi alle 20-vuotiaiden EM- kilpailuissa 2017 välieriin kuten myös alle 23-vuotiaiden EM-kilpailuissa 2019. Toruńin sisäratojen EM-kilpailuissa 2021 hänet hylättiin alkuerässä varaslähdön vuoksi. Siirtola alitti vuoden 2021 sisäratojen Euroopan- mestaruuskilpailujen rajan 8,25 s juoksemalla ennätyksensä 8,15 s. Myöhemmin hallikaudella hän paransi ennätystään vielä aikaan 8,12 s. == Henkilökohtaiset ennätykset == === Ulkoradat === Laji Aika Paikka Päivä 100 m aj 13,24 Helsinki 30. toukokuuta 2021 === Sisäradat === Laji Aika Paikka Päivä 60 m aj 8,12 Łódź 12. helmikuuta 2021 == Suku == Anni Siirtolan äiti Anna (o.s. Suurnäkki) on kaksinkertainen 400 metrin aitajuoksun Suomen-mestari ja isä Timo kaksinkertainen 60 metrin aitajuoksun SM-hallimitalisti. == Lähteet == Luokka:Suomalaiset pika-aitajuoksijat Luokka:Vuonna 1998 syntyneet Luokka:Elävät henkilöt